ཁྱོད་ཀྱིས་དྲིས་པའི་གྱོད་གཞི་འདི་ལྟ་བུ་ས་གནས་སོ་སོ་ན་བྱུང་དང་འབྱུང་བཞིན་ཡོད་ལ།ན་གཞོན་ཕོ་མོ་རྣམས་ལ་བཅའ་ཁྲིམས་ཀྱི་འདུ་ཤེས་ཞན་པའི་དབང་གིས་ཤེས་མེད་ཚོར་མེད་ཀྱིས་ཁྲིམས་འགལ་གྱི་བྱ་སྤྱོད་བཟོས་ཏེ་སྤྱི་བདེ་ལས་ཁུངས་ཀྱིས་ཆད་པ་གཅོད་བཞིན་ཡོད་པས།རྒྱ་ཆེའི་ན་གཞོན་ཕོ་མོ་ཡོངས་ཀྱིས་དེའི་ཕྱོགས་ལ་དོ་སྣང་བྱེད་དགོས།ཐེངས་འདིར་སྤྱི་བདེ་ལུས་ཁུངས་ཀྱིས་ན་གཞོན་ཕོ་མོ་འདི་གཉིས་ལ་ཆད་པ་སྒོར་ལྔ་བརྒྱ་བཅད་པ་ནི་ཧ་ཅང་ཁྲིམས་མཐུན་ཡིན་པ་མ་ཟད།སྤྱི་བདེ་མི་སྣས་གནས་བབས་དངོས་ལ་གཞིགས་ཏེ་དམིགས་བསལ་གྱི་ཆད་པ་བཅད་པ་ཞིག་ཡིན།ཅིའི་ཕྱིར་ཞེ་ན།རང་རྒྱལ་གྱི་བཅའ་ཁྲིམསབདེ་འཇགས་དོ་དམ་ཆད་གཅོད་སྲོལ་ཡིགཅེས་པའི་དོན་ཚན་སུམ་ཅུ་བའི་ཁྲོད།སྨད་འཚོང་མ་དང་ཡང་ན་བུད་མེད་གཞན་ལ་ལྐོག་ནས་འཁྲིག་སྤྱོད་བྱེད་པ་དང་འཁྲིག་སྤྱོད་ངོ་སྤྲོད་བྱེད་པ།དེ་མིན་སྨད་འཚོང་མཁན་དང་གཞང་འཚོང་མར་འཁྲིག་སྤྱོད་ངོ་སྤྲོད་བྱེད་པའམ་ཡང་ན་ཁྲིམས་འགལ་གྱི་འཆལ་སྤྱོད་བྱེད་པ་གཏན་འགོག་བྱེད་དགོས་ཏེ།དེ་དང་འགལ་མཁན་ལ་ཉིན་བཅོ་ལྔ་མན་གྱི་བཀག་སྐྱིལ་དང་ཐ་ཚིག་སྒྲོག་པའམ་དེར་འགྱོད་བཤགས་ཀྱི་དམ་བཅའི་ཡི་གེ་འབྲི་རུ་འཇུག་པ།གཏན་ཁེལ་ལྟར་ཆད་པ་གཅོད་པ་དང་ངལ་རྩོལ་སློབ་སྦྱོང་བྱེད་པའི་ཆད་པ་གཅོད་པ།དེ་དང་མཉམ་དུ་སྒོར་མོ་སྟོང་ལྔ་མན་གྱི་དངུལ་ཆད་བཅད་ཆོགགཞན་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཉེས་ཁྲིམས་དང་འགལ་མཁན་ལ་ཁྲིམས་ལྟར་ཉེས་དོན་ཐད་ཀྱི་འགན་འཁྲི་རྩད་གཅོད་བྱེད་དགོས་ཞེས་གཏན་ཁེལ་བྱས་ཡོད་དེ།ཁོ་གཉིས་ཀྱི་བྱ་སྤྱོད་ནི་གཉེན་སྒྲིག་ཡི་གེ་མེད་པར་རང་འདོད་ལྟར་ཕ་མོ་མཉམ་འདུག་བྱས་པ་ཡིན་པས་ཁྲིམས་འགལ་གྱི་བྱ་སྤྱོད་དུ་བརྩིས་ཆོག་སྟེ།ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་ཉེས་ཁྲིམས་དང་འགལ་མེད་ནའང་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱི་བདེ་འཇགས་དོ་དམ་ཆད་གཅོད་སྲོལ་ཡིག་དང་འགལ་ཡོད་པས་ཆད་པ་བཅད་ན་འགྲིག